ก.ล.ต.เปิดรับฟังความเห็นการผ่อนคลายเกณฑ์การลงทุนของกองทุนรวม
ก.ล.ต. เปิดรับฟังความคิดเห็นการผ่อนคลายเกณฑ์การลงทุนของกองทุนรวมที่เสนอขายต่อผู้ลงทุนที่มิใช่รายย่อย
5 พ.ย. 2558

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ระบุว่า ก.ล.ต.มีแนวคิดผ่อนคลายเกณฑ์เกี่ยวกับการลงทุนของกองทุนรวมที่เสนอขายต่อผู้ลงทุนที่มิใช่รายย่อย เพื่อเตรียมความพร้อมให้บริษัทหลักทรัพย์จัดการกองทุน (บลจ.) มีศักยภาพในการแข่งขันมากยิ่งขึ้น โดยสามารถเสนอขายกองทุนที่มีความหลากหลายได้เช่นเดียวกับกองทุนที่เสนอขายในต่างประเทศ และเพื่อเป็นการเพิ่มทางเลือกให้ผู้ลงทุนและสร้างความคุ้นเคยกับผลิตภัณฑ์ที่มีความซับซ้อน ก.ล.ต.
ทั้งนี้ การผ่อนคลายเกณฑ์ให้กองทุนรวมที่เสนอขายต่อผู้ลงทุนที่มิใช่รายย่อย สามารถลงทุนในทรัพย์สินทางการเงินได้ทุกประเภท และไม่กำหนดอัตราส่วนการลงทุน (เช่นเดียวกับ hedge fund) นอกจากนี้ คุณสมบัติของผู้ลงทุนที่สามารถลงทุนในกองทุนดังกล่าวจะถูกกำหนดให้เหมาะสมกับความเสี่ยงที่เพิ่มขึ้นของกองทุนนั้น